次韻陪諸公湖上春遊
作者：蘇籀
朝代：宋

paragraphs: 渠儂青門道，冶服遨蕩儔。
一釂逞雞鞠，聯袂歌願酬。
太伯表東吳，季子居延州。
湖山號佳觀，籃輿肆優遊。
肴香炙亦熟，只有空樽憂。
娛賓不計費，拘士捐牙籌。
詩盟得首唱，有客如此不。
挈壺并琴奕，松石巖湍樂。
境勝屬幽人，谿雲俗氛却。
洞穴鎖蒼霞，探奇或云莫。
不聞古肥遁，靜極還思家。
高情縻圭俎，心迹何由遐。
畸人告予言，黄庭老生涯。
臧穀兩亡羊，初平隱金華。